Aprill 2013

Aprill 2013, kroonika 2013. aasta aprill algas esmaspäeval ja lõppes 30 ööpäeva pärast teisipäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Birmas hakkasid esimest korda pärast 1964. aastat ilmuma eraajalehed. Djibouti peaministrina astus ametisse Abdoulkader Kamil Mohamed. Hiinas Baishani lähedal söekaevanduses aset leidnud plahvatuses hukkus vähemalt kuus inimest. Põhja-Korea peaministrina astus ametisse Pak Pong Ju. San Marino kaptenregentidena astusid ametisse Antonella Mularoni ja Denis Amici. Tšehhis jõustus seadus, millega lubatakse apteekides müüa marihuaanat retseptiravimina Parkinsoni tõve, polüskleroosi ja psoriaasi raviks. Tallinna linnamuuseumi direktoriks valiti muuseumi senine arendusjuht Kalmar Ulm. Tallinna lastehaigla juhatus kinnitas haigla uueks juhatuse esimeheks viieks aastaks senise lastehaigla pediaatriakliiniku juhataja Katrin Lutsu. Birma pealinnas Yangonis mošeekoolis aset leidnud tulekahjus hukkus 13 last. Palestiina islamistlik liikumine Ḩamās valis oma juhiks tagasi Khālid Mash‘ali. Põhja-Korea juhid teatasid kavatsusest taasavada Yongbyoni tuumauuringute keskus. Serbia peaminister Ivica Dačić ja Kosovo peaminister Hashim Thaçi alustasid uut kõneluste vooru, et jõuda kokkuleppele kahe riigi vahelistes erimeelsustes. Sloveenia parlament ratifitseeris Horvaatia Euroopa Liitu astumise taotluse. Soome president Tarja Halonen alustas visiiti Venemaal, et kohtuda Moskvas president Vladimir Putiniga ning osaleda Peterburis Läänemere maade tippkohtumisel. Uruguay senat kiitis heaks samasooliste abielu. Eesti riigikogus tähistati kõnekoosolekuga loomeliitude pleenumi 25. aastapäeva Mustvee linnavolikogu avaldas umbusaldust senisele reformierakondlasest linnapeale Pavel Kostrominile ja valis uueks linnapeaks keskerakondlase Max Kauri. Eesti Toidupank andis pagaritööstusettevõtttele Leibur Toidupanga Hea Südame auhinna. Eesti riigikogu väliskomisjoni esimees Marko Mihkelson ja Eesti suursaadik Indoneesias Andres Unga avasid Eesti aukonsulaadi Jakartas. Eesti aukonsul on printsess Adriana Sri Lestari. Eesti Kirjanike Liidu üldkogu valis liidu esimeheks tagasi Karl Martin Sinijärve. Montenegros peeti presidendivalimised. Ametis olev president Filip Vujanović valiti 51,21 protsendiga häältest kolmandaks ametiajaks. Keenias astus ametisse president Uhuru Kenyatta. Brasiilia pealinnas Brasílias Portugali saatkonna ruumides alustas tööd Eesti erimissioon. See on Eesti esimene diplomaatiline esindus Lõuna-Ameerikas. Eesti suursaadik Mongoolias Toomas Lukk andis Mongoolia presidendile Tsahhiagijn Elbegdordžile üle oma volikirja. Suursaadik resideerib Pekingis. Eesti välisministeeriumi asekantsler Lauri Bambus ja Eesti suursaadik Andorras Toomas Kahur avasid Eesti aukonsulaadi Andorras. Eesti aukonsul Andorras on Antoni d'Ortodó Lloveras-Puig. 2013. aasta Kidali enesetapurünnak Venezuelas toimusid presidendivalimised. Valimised võitis Hugo Cháveze surmast alates presidendi kohusetäitja ametis olnud Nicolás Maduro, kes sai 50,75 protsenti häältest. Tema peamine vastaskandidaat Henrique Capriles Radonski sai 48,98 protsenti häältest. Ameerika Ühendriikides jagati välja Pulitzeri auhinnad. Bostoni terrorirünnak: Ameerika Ühendriikides Bostonis peetud Bostoni maratoni finišipaiga lähedal plahvatas kaks pommi. Hukkus kolm inimest ja üle 180 sai vigastada. Euroopa parlament kehtestas alates 2014. aastast piirangud pangajuhtidele makstavatele boonustele. Ghanas Nsuaem Kyekyeweres varises kokku suletud kullakaevandus. Hukkus vähemalt 16 ebaseaduslikult kaevanduses viibinud inimest. Iraani kaguosa mägedes Pakistani piiri ääres Sarāvāni lähedal leidis aset maavärin, mille suurusjärk Richteri skaalal oli 7,8. Esialgsetel andmetel on vähemalt kümneid hukkunuid. Prantsusmaal Carcassonne'is avati Jüri Arraku näitus. Eesti Maaülikooli kaitsmiskomisjon tunnistas plagiaadiks Andres Menindi jaanuaris kaitstud doktoritöö ja tühistas otsuse talle filosoofiadoktori kraadi andmise kohta. Paapua Uus-Guineas Uus-Guinea saare põhjarannikul leidis aset maavärin, mille suurusjärk Richteri skaalal oli 6,8. Eestis viibis visiidil Tšehhi peaminister Petr Nečas. Eesti valitsus nimetas Politsei- ja Piirivalveameti peadirektoriks Elmar Vaheri. Tema ametiaeg algas 2. mail 2013. Eesti välisminister Urmas Paet ja Läti välisminister Edgars Rinkēvičs kuulutasid Tallinnas välja Eesti-Läti ja Läti-Eesti tõlkeauhinna võitja. Auhinna sai läti tõlkija Maima Grīnberga Jaan Krossi romaani "Kolme katku vahel" tõlkimise eest. Hiinas Sichuani provintsis Lushani maakonnas leidis aset maavärin, mille suurusjärk Richteri skaalal oli 6,6. Hukkus vähemalt 186 inimest, mitukümmend inimest jäi kadunuks ja tuhanded said vigastada. Itaalias lõppesid kolm päeva kestnud presidendivalimised. Parlamendi liikmed ja piirkondade esindajad valisid kuuendas voorus ametis oleva presidendi Giorgio Napolitano uueks ametiajaks tagasi. Ameerika Ühendriikide ettevõtte Orbital Sciences Corporation Rahvusvahelise kosmosejaama varustamiseks mõeldud mehitamata kosmosesõiduki Cygnus jaoks kavandatud rakett Antares tegi esimese eduka katselennu. Nigeeria kirdeosas Bagas hukkus valitsusvägede ja mässuliste kokkupõrkes vähemalt 185 inimest. Paraguays peeti presidendi- ja parlamendivalimised. Presidendiks valiti Horacio Cartes, kes sai 48,5 protsenti häältest. Süürias leiti vähemalt 566 valitsusvägede tapetud inimese, sealhulgas vähemalt 300 tsiviilisiku surnukeha. Eesti Üliõpilaskondade Liidu volikogu valis Tallinna ülikoolis toimunud istungil liidu juhatuse esimeheks Sigrid Västra Tallinna Tehnikaülikoolist. Ameerika Ühendriikides esitati Bostoni pommirünnaku korraldamises kahtlustatavale Džohhar Tsarnajevile ametlik süüdistus. Bangladeshi parlament valis presidendiks ainsana kandideerinud senise presidendi kohusetäitja Ābdul Hāmidi. Kanadas vahistati kaks Al-Qā‘idah'ga seotud meest, keda kahtlustatakse terroriakti planeerimises. Nende eesmärk oli õhkida Toronto – New Yorgi rongis pomm. Mehhiko keskosas umbes 30 km Lázaro Cárdenasist lõunas leidis aset maavärin, mille suurusjärk Richteri skaalal oli 5,9. Venemaal Belgorodis tappis jahitarvete poes tule avanud mees kuus inimest. Eesti esimene suursaadik Aafrika Liidu juures Paul Teesalu andis Etioopias Addis Abebas Aafrika Liidu Komisjoni esimehele Nkosazana Dlamini-Zumale üle oma volikirja. Liibüas Tripolis asuva Prantsusmaa saatkonna ees toimunud autopommiplahvatus tekitas saatkonnahoonele suuri purustusi ning vigastas kahte saatkonna julgeolekutöötajat ja ühte Liibüa kodanikku. Prantsusmaa parlamendi alamkoda kiitis heaks seaduseelnõu, mis lubab samasoolistel paaridel abielluda ja lapsi adopteerida. Eestis tähistati esimest korda veteranipäeva. Eesti riigikogu nimetas Eesti Panga nõukogu esimeheks Mart Laari. Hiiumaal pandi nurgakivi Kärdla sadamale. Afganistanis umbes 25 km Jalālābādist loodes leidis aset maavärin, mille suurusjärk Richteri skaalal oli 5,7. Hukkus vähemalt 33 inimest ja vigastada sai üle saja. Bangladeshis astus ametisse president Ābdul Hāmid. Bangladeshi pealinna Dhaka lähedal Sābhāris varises kokku kaheksakorruseline tööstus- ja ärihoone. Hukkus üle 1100 inimese. Itaalia president Giorgio Napolitano andis Enrico Lettale ülesande moodustada valitsus. Ecuadoris Chinca linnas hukkus paduvihmade tekitatud maalihke ja mudalaviinide tagajärjel vähemalt 14 inimest. Serbia president Tomislav Nikolić palus Bosnia televisioonis esinedes kõigi serblaste nimel andeks Srebrenica massimõrva eest, kuid ei nõustunud seda genotsiidiks tunnistama. ÜRO Julgeolekunõukogu otsustas saata Malisse rahuvalveväed, kes asendaksid siiani islami mässulistega võidelnud Prantsusmaa ja Aafrika väed. Sotsiaaldemokraatliku Erakonna Tallinna linnapea kandidaadiks 2013. aasta kohaliku omavalitsuse volikogude valimistel valiti Andres Anvelt. Muu hulgas Eestis oli nähtav osaline kuuvarjutus. Islandil peeti parlamendivalimised. Enim kohti 63-liikmelises parlamendis said Iseseisvuspartei ja Progressipartei (kumbki 19 kohta). Aasia Arengupanga presidendina astus ametisse Takehiko Nakao. Itaalias astus ametisse peaminister Enrico Letta valitsus. Euroopa kosmoseagentuur teatas, et 2009. aastal kosmosse saadetud Herscheli kosmoseteleskoop lõpetas tegevuse, sest selle jahutussüsteemi heelium sai otsa. Euroopa Komisjon keelas kaheks aastaks mesilasi kahjustavate neonikotinoide sisaldavate pestitsiidide kasutamise. Kreeka kaguranniku lähedal põrkas Cooki saarte lipu all sõitnud Türgi firmale kuulunud väetiselastiga Alžeeriast Ukrainasse teel olnud kaubalaev Pirireis ja Antigua ja Barbuda lipu all sõitnud laev ConSouth. Hukkus vähemalt kaks inimest ja kaheksa on esialgu leidmata. Tšehhi pealinna Praha kesklinnas leidis kontorihoones aset arvatavasti gaasilekkest põhjustatud plahvatus, mille tagajärjel sai esialgsetel andmetel vigstusi umbes 40 inimest. Eestisse saabus riigivisiidile Afganistani president Ḩāmid Karzay. Teda saatis teiste seas välisminister Zalmay Rasūl. Eesti president Toomas Hendrik Ilves nimetas Harju maakohtu kohtunikuks Andres Suigi. Eesti abituriendid sooritasid eesti keele riigieksamit. Ameerika Ühendriikide kosmoseagentuur NASA pikendas Venemaa kosmoseagentuuriga sõlmitud lepingut, makstes aastani 2016 astronautide Rahvusvahelisse kosmosejaama transportimise eest 424 miljonit dollarit. Madalmaade kuninganna Beatrix loobus troonist. Kuningaks sai tema vanim poeg Willem-Alexander. Mehhiko keskosas Zacatecase osariigis kukkus pärast õhkutõusmist alla föderaalprokuratuurile kuuluv väikelennuk Beechcraft King Air 300, milles olnud kuus inimest hukkus. Eesti president Toomas Hendrik Ilves pani Tartus nurgakivi Eesti Rahva Muuseumi uuele hoonele.